CELEX: 32006D0016
Language: lt
Date: 1136419200000
Title: 2006/16/EB: 2006 m. sausio 5 d.  Komisijos sprendimas, iš dalies keičiantis Tarybos direktyvos 88/407/EEB B priedą ir Sprendimo 2004/639/EB II priedą dėl naminių galvijų spermos importo sąlygų  (pranešta dokumentu Nr. C(2005) 5840) (Tekstas svarbus EEE)

17.1.2006   
            
            
               LT
            
            
               Europos Sąjungos oficialusis leidinys
            
            
               L 11/21
            
         KOMISIJOS SPRENDIMAS
   2006 m. sausio 5 d.
   iš dalies keičiantis Tarybos direktyvos 88/407/EEB B priedą ir Sprendimo 2004/639/EB II priedą dėl naminių galvijų spermos importo sąlygų
   (pranešta dokumentu Nr. C(2005) 5840)
   (Tekstas svarbus EEE)
   (2006/16/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1988 m. birželio 14 d. Tarybos direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui (1), ypač į jos 10 straipsnio 2 dalies pirmą pastraipą, 11 straipsnio 2 dalį ir 17 straipsnio antrą pastraipą,
   kadangi:
   
               (1)
            
            
               Tarybos direktyva 2003/43/EB (2) iš dalies pakeitė Direktyvą 88/407/EEB, todėl reikia nauja redakcija išdėstyti Komisijos sprendimus dėl gyvūnų sveikatos reikalavimų, keliamų galvijų spermos importui į Bendriją.
            
         
               (2)
            
            
               Todėl 2004 m. rugsėjo 6 d. Komisija priėmė Sprendimą 2004/639/EB, nustatantį galvijų spermos importo sąlygas (3). Šiame viename dokumente išdėstytos visos galvijų spermos importui taikomos taisyklės.
            
         
               (3)
            
            
               Vis dėlto dėl Direktyvos 88/407/EEB B priede ir Sprendimo 2004/639/EB II priede nenurodytos arba dėl neteisingai nurodytos informacijos kilo problemų importuojant galvijų spermą iš trečiųjų šalių, todėl šiuos dokumentus reikėtų atitinkamai iš dalies pakeisti.
            
         
               (4)
            
            
               Siekiant sudaryti sąlygas ūkio subjektams prisitaikyti prie naujų šiame sprendime nustatytų reikalavimų, reikėtų numatyti pereinamąjį laikotarpį, kuriuo tam tikromis sąlygomis būtų leidžiama importuoti galvijų spermą į Bendriją, jei ji atitinka pavyzdiniame veterinarijos sertifikate, kuris buvo taikomas prieš tai, kai buvo pradėtas taikyti šis sprendimas, nustatytus reikalavimus.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 88/407/EEB B priedas iš dalies keičiamas pagal šio sprendimo I priedą.
   2 straipsnis
   Sprendimo 2004/639/EB II priedas pakeičiamas šio sprendimo II priedu.
   3 straipsnis
   Pereinamuoju laikotarpiu, kuris baigsis 2006 m. kovo 31 d., valstybės narės leidžia importuoti galvijų spermą, jei ji:
   
               a)
            
            
               atitinka Sprendimo 2004/639/EB, kuris buvo taikomas prieš tai, kai buvo pradėtas taikyti šis sprendimas, II priede pateiktame pavyzdiniame veterinarijos sertifikate nustatytus reikalavimus ir
            
         
               b)
            
            
               kartu pateikiamas toks tinkamai užpildytas sertifikatas.
            
         4 straipsnis
   Šis sprendimas įsigalioja 2006 m. sausio 1 d.
   5 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. sausio 5 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 194, 1988 7 22, p. 10. Direktyva su paskutiniais pakeitimais, padarytais Komisijos sprendimu 2004/101/EB (OL L 30, 2004 2 4, p. 15).
   
      (2)  OL L 143, 2003 6 11, p. 23.
   
      (3)  OL L 292, 2004 9 15, p. 21. Sprendimas su pakeitimais, padarytais Sprendimu 2005/290/EB (OL L 93, 2005 4 12, p. 34).
   
      I PRIEDAS
      Direktyvos 88/407/EEB B priedo I skyriaus 1 dalies d punkto antra pastraipa keičiama taip:
      
         „Kompetentinga institucija gali leisti atlikti d punkte nurodytus tyrimus su mėginiais, paimtais karantino stotyje. Tokiu atveju a punkte nurodytas karantino laikotarpis negali prasidėti prieš mėginio paėmimo datą. Tačiau jei kurio nors iš d punkte nurodytų tyrimų rezultatai bus teigiami, atitinkamas gyvulys turi būti nedelsiant pašalinamas iš izoliavimo patalpos. Jei izoliuojama gyvulių grupė, visiems kitiems gyvuliams a punkte numatytas karantino laikotarpis negali prasidėti anksčiau negu pašalinamas gyvulys, kurio tyrimo rezultatas buvo teigiamas.“.
      
   
   
      II PRIEDAS
      
         
            „II PRIEDAS
            Importuojamų prekių pavyzdiniai veterinarijos sertifikatai
            1   DALIS
            GALVIJŲ SPERMA IMPORTUI, SURINKTA ATSIŽVELGIANT Į TARYBOS DIREKTYVĄ 88/407/EEB SU PAKEITIMAIS, PADARYTAIS DIREKTYVA 2003/43/EB
            Šis pavyzdinis sertifikatas yra taikomas importuojant spermą, surinktą atsižvelgiant į Tarybos direktyvą 88/407/EEB su pakeitimais, padarytais Direktyva 2003/43/EB.
            
               
            
               
            
               
            2   DALIS
            GALVIJŲ SPERMA, SURINKTA, APDOROTA IR SAUGOTA IKI 2004 M. GRUODŽIO 31 d. IMPORTUI NUO 2005 M. SAUSIO 1 d., ATSIŽVELGIANT Į TARYBOS DIREKTYVOS 2003/43/EB 2 STRAIPSNIO 2 DALĮ
            Šis pavyzdinis sertifikatas yra taikomas nuo 2005 m. sausio 1 d. spermos atsargoms, surinktoms, apdorotoms ir saugotoms iki 2004 m. gruodžio 31 d. pagal prieš tai Tarybos direktyvoje 88/407/EEB nustatytas sąlygas ir importuotoms po tos datos, atsižvelgiant į Direktyvos 2003/43/EB 2 straipsnio 2 dalį.